
1. Ընթացիկ իրավիճակը և իրավական ակտերի ընդունման անհրաժեշտությունը.
	ՀՀ քաղաքաշինության կոմիտեի (այսուհետ՝ Կոմիտե) պատվիրատվությամբ իրականացվող ծրագրերի շրջանակներում առաջացել է մի շարք անհետաձգելի աշխատանքների ֆինանսավորման անհրաժեշտություն: 
1. Կոմիտեի և «Հայնախագիծ» ԲԲԸ-ի միջև 2026 թվականի հուլիսի 8-ին կնքվել է N ՀՀՔԿ-ՄԱԽԾՁԲ-26/3 պետական գնման պայմանագիրը՝ 13,000,000 ՀՀ դրամ պայմանագրային արժեքով։ Նշված պայմանագրով նախատեսված է թվով 7 տիպային 144 և 200 տեղ հզորությամբ կրթահամալիրների և 432 տեղ հզորությամբ միջնակարգ դպրոցի նախագծանախահաշվային փաստաթղթերի լրամշակման խորհրդատվական ծառայությունների մատուցում։  Հաշվի առնելով պայմանագրի N 1 հավելվածի (Տեխնիկական բնութագիր-գնման ժամանակացույց) 11-րդ կետի պահանջը, համաձայն որի՝ նախագծային աշխատանքների ֆինանսավորման 70 տոկոսը կկատարվի քաղաքաշինական պարզ փորձաքննության դրական եզրակացությունը ստանալուց հետո, սույն նախագծով նախատեսվում է 13,000,000 ՀՀ դրամի փոխարեն հատկացնել պայմանագրային արժեքի 70 տոկոսը՝ 9,100,000 ՀՀ դրամ: 
  Պայմանագրային աշխատանքների շրջանակում իրականացվում է նախագծերի արդիականացում ՀՀ ԿԳՄՍ նախարարության նոր պահանջներին և գործող շինարարական նորմերին (ՀՀՇՆ 30-01-2014, ՀՀՇՆ 30-02-2022, ՀՀՇՆ 20-04-2020, ՀՀՇՆ 31-03, ՀՀՇՆ 22-03-2017, ՀՀՇՆ 40-01.01-2014, ՀՀՇՆ 40-01.02, ՀՀՇՆ 52-01-2021, ՀՀՇՆ 53-01-2020) համապատասխան՝ ներառելով խոհանոցային բլոկների, սանիտարատեխնիկական, հակահրդեհային, արևային ֆոտովոլտային համակարգերի, ապաստարանների/նկուղային հարկերի, մասնագիտացված դասասենյակների (ֆիզիկա, քիմիա, ինֆորմատիկա) և բաց խաղահրապարակների լրամշակումը։ 
2.   Նախակրթական, կրթական և բժշկական օբյեկտների կադաստրային չափագրման ծառայությունների մատուցման նպատակով Կոմիտեի և «Տարոն Վարդանյան Արտուրի» ԱՁ-ի միջև 18.02.2026թ. կնքվել է N ՀՀՔԿ-ԳՀԾՁԲ-25/64 գնման պայմանագիրը։ 
2026 թվականի սեպտեմբերի 3-ին կնքված Համաձայնագիր N 2-ով պայմանագրի ընդհանուր գինը 13,745,293.86 ՀՀ դրամից դարձել է 15,045,333.86 ՀՀ դրամ (ներառյալ 336,740 մ² հողամասերի և 72,007.87 մ² շենք-շինությունների չափագրումը)։ Արդյունքում՝ ծավալների ավելացմամբ պայմանավորված, առաջացել է պայմանագրի նախկին և նոր արժեքների տարբերության՝ 1,300,040 ՀՀ դրամի չափով լրացուցիչ ֆինանսավորման հատկացման անհրաժեշտություն։ 
Վերը նշված N ՀՀՔԿ-ՄԱԽԾՁԲ-26/3 պայմանագրով ստանձնած պարտավորությունների ֆինանսավորումն ապահովելու և չափագրման պայմանագրային պարտավորությունների ֆինանսավորումն ապահովելու համար առաջացել է ՀՀ 2026 թվականի պետական բյուջեում և ՀՀ կառավարության 2025 թվականի դեկտեմբերի 25-ի N 1910-Ն որոշման մեջ համապատասխան վերաբաշխումներ, փոփոխություններ և լրացումներ կատարելու անհրաժեշտություն։ 
3.  Կոմիտեի և «ԱՐՍԵՎ» ՍՊԸ-ի միջև 2021 թվականի սեպտեմբերի 30-ին և 2022 թվականի ապրիլի 28-ին կնքվել են համապատասխանաբար ՀՀ Գեղարքունիքի մարզի «Ներքին Գետաշենի թիվ 1 միջնակարգ դպրոց» ՊՈԱԿ-ի նոր մասնաշենքի կառուցման աշխատանքների N ՀՀՔԿ-ԲՄԱՇՁԲ-21/6 և ՀՀ Կոտայքի մարզի Եղվարդի (Նաիրի) բժշկական կենտրոնի կառուցման աշխատանքների N ՀՀՔԿ-ԲՄԱՇՁԲ-21/11 գնման պայմանագրերը։ 
Հիմք ընդունելով «Գնումների մասին» ՀՀ օրենքի 35-րդ հոդվածի, ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 33-րդ կետի 8-րդ և 12-րդ ենթակետերի ու պայմանագրերի 8.3 կետի պահանջները՝ Կոմիտեն 2026 թվականի մարտի 25-ին միակողմանիորեն լուծել է նշված պայմանագրերը։ Պայմանագրերի լուծման արդյունքում շինարարական աշխատանքները դադարեցվել են։ Օբյեկտներում առկա շինարարական նյութերի, կոնստրուկցիաների, տեխնիկայի, սարքավորումների և գույքի պահպանությունն ու անվտանգությունն ապահովելու նպատակով՝ ՀՀ կառավարության 2026 թվականի հունիսի 25-ի N 915-Ն որոշման համաձայն, Կոմիտեն 2026 թվականի հուլիսի 24-ին «ՊԱՀՈՒՆԻ» ՍՊԸ-ի հետ կնքել է N ՀՀՔԿ-ՀՄԱԾՁԲ-26/2 պահնորդական ծառայությունների մատուցման պետական գնման պայմանագիրը՝ 2026 թվականի հունիսի 1-ից մինչև օգոստոսի 31-ը 3 ամիս ժամկետով։
Ներկայումս Կոմիտեի և «ՀՀ փորձագիտական կենտրոն» ՊՈԱԿ-ի միջև 2026 թվականի հուլիսի 31-ին կնքված N ՀՀՔԿ-ՀՄԱԾՁԲ-26/3 պայմանագրի շրջանակում  իրականացվում են վերը նշված շինարարական օբյեկտներում կատարված և մնացորդային աշխատանքների ուսումնասիրություններ։ Քանի որ փորձաքննության ընթացքով պայմանավորված շինարարական աշխատանքների ձեռքբերման պայմանագրեր դեռևս չեն կնքվել և նոր մրցույթների ամփոփումը և նոր կապալառուների հետ պայմանագրերի կնքումը պահանջում է լրացուցիչ ժամանակ, առաջացել է անհետաձգելի անհրաժեշտություն պահնորդական ծառայությունները ձեռք բերել ևս 3 (երեք) ամսով՝ սկսած 2026 թվականի սեպտեմբերի 1-ից։ 
Հաշվի առնելով խնդրի հրատապությունը և հնարավոր անցանկալի հետևանքները (գույքի կորուստ, վնասում կամ անվտանգության կանոնների խախտում)՝ պահնորդական ծառայություններն անհրաժեշտ է ձեռք բերել «Գնումների մասին» ՀՀ օրենքի 23-րդ հոդվածի 1-ին մասի 2-րդ կետի հիման վրա՝ հրատապ մեկ անձից գնման ընթացակարգով։
Կոմիտեի կողմից որոշվել է ծառայությունները ձեռք բերել հրատապության հիմքով մեկ անձից գնման ընթացակարգով՝ նկատի ունենալով, որ ՀՀ կառավարության 04.05.2017թ. N 526-Ն որոշմամբ հաստատված կարգի 21-րդ կետի 1-ին ենթակետի դ պարբերության համաձայն՝ հրատապության հիմքով պայմանավորված մեկ անձից գնումների կատարման վերաբերյալ որոշումը կայացնում է պատվիրատուի ղեկավարը՝ առանց ՀՀ կառավարության կողմից նման թույլտվություն ստանալու հանգամանքի:

2. Առաջարկվող կարգավորման նպատակը և բնույթը.
Նախագծի ընդունմամբ առաջարկվում է. 
· ապահովել N ՀՀՔԿ-ՄԱԽԾՁԲ-26/3 պայմանագրով նախատեսված՝ թվով 7 տիպային 144 և 200 տեղ հզորությամբ կրթահամալիրների և 432 տեղ հզորությամբ միջնակարգ դպրոցի նախագծանախահաշվային փաստաթղթերի լրամշակման խորհրդատվական ծառայությունների համար նախատեսված պայմանագրային գնի 70 տոկոսի՝ 9,100,000 ՀՀ դրամ, գումարի չափով ֆինանսական միջոցների հատկացումը և վճարման ժամանակացույցի հաստատումը, 
-   ապահովել N ՀՀՔԿ-ԳՀԾՁԲ-25/64 պայմանագրի Համաձայնագիր N 2-ով ավելացված աշխատանքների ֆինանսավորումը՝ տարբերության չափով՝ 1,300,040 ՀՀ դրամ, ինչը հնարավորություն կտա ամբողջությամբ ծածկել նախակրթական, կրթական և բժշկական օբյեկտների հողամասերի (336,740 մ²) և շենք-շինությունների (72,007.87 մ²) ճշգրտված ծավալներով կադաստրային չափագրման ծառայությունների ծախսը, 
-    Կոմիտեի պատվիրատվությամբ իրականացվող ՀՀ Կոտայքի մարզի Եղվարդի (Նաիրի) բժշկական կենտրոնի և ՀՀ Գեղարքունիքի մարզի «Ներքին Գետաշենի թիվ 1 միջնակարգ դպրոց» ՊՈԱԿ-ի տարածքների շուրջօրյա պահպանության համար պահնորդական ծառայությունների մատուցման ժամկետը երկարացնել 3 (երեք) ամսով՝ սկսած 2026 թվականի սեպտեմբերի 1-ից։ 
Հաշվի առնելով նախորդ՝ NՀՀՔԿ-ՀՄԱԾՁԲ-26/2 պայմանագրի ֆինանսական հատկացումները, նշված աշխատանքների համար նախատեսվում է հատկացնել ընդհանուր 7,750,000 ՀՀ դրամ, որից․ 
•	ՀՀ Կոտայքի մարզի Եղվարդի (Նաիրի) բժշկական կենտրոնի տարածքի պահպանության համար՝ 5,500,000 ՀՀ դրամ՝ հաշվի առնելով կենտրոնի ընդհանուր հողատարածքի (29,696.3 քմ) և առկա շինությունների (2,280.6 քմ) մեծ ծավալները։ 
•	ՀՀ Գեղարքունիքի մարզի «Ներքին Գետաշենի թիվ 1 միջնակարգ դպրոց» ՊՈԱԿ-ի տարածքի պահպանության համար՝ 2,250,000 ՀՀ դրամ։
3. Նախագծի մշակման գործընթացում ներգրավված ինստիտուտները և անձինք.
Նախագիծը մշակվել է ՀՀ քաղաքաշինության կոմիտեի կողմից։ 
4. Ակնկալվող արդյունքը.
Նախագծի ընդունմամբ հնարավորություն կստեղծվի ապահովել թվով 7 տիպային 144 և 200 տեղ հզորությամբ կրթահամալիրների և 432 տեղ հզորությամբ միջնակարգ դպրոցի լրամշակված ու գործող նորմերին համապատասխանող նախագծանախահաշվային փաստաթղթերի առկայությունը։ 
Սա հիմք կհանդիսանա համապատասխան կրթական և նախադպրոցական հաստատությունների կառուցման ու արդիականացման շինարարական աշխատանքների պատշաճ և ժամանակին իրականացման համար։ 
N ՀՀՔԿ-ԳՀԾՁԲ-25/64 պայմանագրի Համաձայնագիր N 2-ով նախատեսված 1,300,040 ՀՀ դրամ տարբերության հատկացմամբ կապահովվի նախակրթական, կրթական և բժշկական օբյեկտների հողամասերի ու շենք-շինությունների կադաստրային չափագրման աշխատանքների ամբողջական ֆինանսավորումը, ինչը հիմք կհանդիսանա դրանց գույքային իրավունքների պետական գրանցման և հետագա շինարարական ծրագրերի անխափան իրականացման համար։ 
Առաջարկվող կարգավորման արդյունքում ակնկալվում է ապահովել ՀՀ Կոտայքի մարզի Եղվարդի (Նաիրի) բժշկական կենտրոնի և ՀՀ Գեղարքունիքի մարզի «Ներքին Գետաշենի թիվ 1 միջնակարգ դպրոց» ՊՈԱԿ-ի կառուցման տարածքների, շենք-շինությունների ու նյութական արժեքների շուրջօրյա հուսալի պահպանությունը և անվտանգությունը «ՀՀ փորձագիտական կենտրոն» ՊՈԱԿ-ի կողմից իրականացվող ուսումնասիրությունների ընթացքում՝ մինչև նոր կապալառուների ընտրության մրցույթների ամփոփումը։ 

5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները.
Նախագծի ընդունման կապակցությամբ Հայաստանի Հանրապետության պետական բյուջեում լրացուցիչ ծախսերի կամ եկամուտների ավելացումներ կամ նվազեցումներ չեն նախատեսվում։
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
	Նախագիծը բխում է՝ 
·      ՀՀ կառավարության 2021 թվականի նոյեմբերի 18-ի N 1902-Լ որոշման Հավելված N 1-ով հաստատված՝ Հայաստանի Հանրապետության կառավարության 2021-2026 թվականների գործունեության միջոցառումների ծրագրի «ՀՀ կրթության, գիտության, մշակույթի և սպորտի նախարարություն» բաժնի «8. Կառուցել, հիմնանորոգել և վերանորոգել առնվազն 300 հանրակրթական ուսումնական հաստատություններ, ապահովել դրանց ամբողջական հագեցումը անհրաժեշտ գույքով և սարքավորումներով» նպատակի «8.4 Ցանկում ընդգրկված հաստատություններում շինարարական աշխատանքների իրականացում և անհրաժեշտ գույքով և սարքավորումներով հագեցվածության ապահովում» միջոցառումից։ 
·     ՀՀ կառավարության 2023 թվականի նոյեմբերի 30-ի N 2093-Ն որոշմամբ հաստատված «Մինչև 2026 թվականը կառուցվող, հիմնանորոգվող կամ վերակառուցվող 300 դպրոցներ»-ի ծրագրից։ 
· ՀՀ կառավարության 2021-2026թթ. ծրագրի «ՀՀ առողջապահության նախարարություն» բաժնի «28. Առողջապահական հաստատությունների արդիականացում» նպատակից և առողջապահական ու նախադպրոցական ենթակառուցվածքների զարգացման ոլորտային ռազմավարություններից։

